laion/Wikipedia-Exotic huggingface dataset:
מומנט התמד פולרי של השטח

מומנט התמד (אינרציה) פולרי של השטח (באנגלית: Polar (Area) Moment of Inertia) הוא תכונה של השטח (תכונה גאומטרית ולא "פיזיקלית") המגדירה יחד עם תכונות החומר (מודול הגזירה G) את הקשיחות לפיתול. J = ∫ ρ 2 d A {\displaystyle J=\int \rho ^{2}dA} J - מומנט ההתמד הפולרי של השטח dA - יחידת שטח קטנה ρ {\displaystyle \rho } -המרחק (הרדיוס) מראשית הצירים ליחידת השטח בין מומנטי ההתמד של השטח סביב הצירים X,Y לבין מומנט ההתמד הפולרי של השטח, מתקיים הקשר: I x x + I y y = ∫ x 2 d A + ∫ y 2 d A = ∫ ( x 2 + y 2 ) d A = ∫ ρ 2 d A = J {\displaystyle I_{xx}+I_{yy}=\int x^{2}dA+\int y^{2}dA=\int (x^{2}+y^{2})dA=\int \rho ^{2}dA=J} ובקיצור: J =   I x x + I y y {\displaystyle J=\ I_{xx}+I_{yy}} הסכום של מומנט ההתמד של השטח סביב ציר X ומומנט ההתמד של השטח סביב ציר Y שווה למומנט ההתמד הפולרי והוא ערך קבוע לשטח. I x x {\displaystyle I_{xx}} - מומנט ההתמד של השטח סביב ציר X I y y {\displaystyle I_{yy}} - מומנט ההתמד של השטח סביב ציר Y מומנט האינרציה הפולרי J למוט עגול בקוטר d: J = π d 4 32 {\displaystyle J={\frac {\pi d^{4}}{32}}} ובמוט עגול חלול: J = π ( d 4 − d i 4 ) 32 {\displaystyle J={\frac {\pi (d^{4}-d_{i}^{4})}{32}}} d - קוטר חיצוני d i {\displaystyle d_{i}} - קוטר פנימי אם מחלקים את מומנט האינרציה הפולרי ברדיוס מקבלים את Z p {\displaystyle Z_{p}} מומנט ההתנגדות הפולרי אותו ניתן למצוא בלוחות טכניים. לחתכים שונים: Z p = J r {\displaystyle {\mathbb {Z} _{p}}={\frac {J}{r}}} r - רדיוס המוט Z p {\displaystyle Z_{p}} - מומנט ההתנגדות הפולרי של השטח אותו ניתן למצוא בלוחות טכניים. צירים ראשיים הם זוג צירים ניצבים זה לזה סביבם מומנט האינרציה של השטח הוא מקסימלי סביב האחד ומינימלי סביב השני הניצב לו. הזווית : α {\displaystyle \alpha } נמדדת מציר ה - X אל הציר הראשי סביבו מומנט ההתמד של השטח הוא מקסימלי: tan ⁡ ( 2 α ) = 2 I x y I y y − I x x {\displaystyle \tan(2\alpha )={\frac {2I_{xy}}{I_{yy}-I_{xx}}}} I x y = ∫ x y d A {\displaystyle I_{xy}=\int xydA} I x x {\displaystyle I_{xx}} - מומנט ההתמד של השטח סביב ציר X I y y {\displaystyle I_{yy}} - מומנט ההתמד של השטח סביב ציר y מאמץ פיתול מומנט התמד פולרי מנורמל Irving H. Shames, Engineering Mechanics, Prentic - Hall InternationalInc, London, 1970. ISBN 0-13-279216-8 McGraw-Hill Encyclopedia of Engineering, Sybil P. Parker Editor in Chieh. McGraw-Hill, 1983. ISBN 0-07-0454868 Mechanical Engineering Design, Joseph E. Shigley, Larry D. Mitchell, 4th Edition 1983. ISBN 0-07-056888-x הגדרות מומנטי ההתמד של השטח (באנגלית) פיתול, באתר Answers.com (באנגלית) הסבר מקיף על מומנטי ההתמד של השטח (באנגלית)
מרינה אוכמן

מרינה אוכמן (נולדה ב-2 בינואר 1983) היא מרימת משקולות ישראלית. אחת הספורטאיות המבוגרות בענף. אלופת ושיאנית ישראל 13 שנים, סגנית אלופת עולם לסטודנטים 2008, מקום 15 בעולם 2019, חברת סגל אולימפי בכיר של ישראל. מרינה נולדה במוסקבה ועלתה לישראל עם הוריה ב-1991 ביישוב שבי שומרון. לאחר שנה עברה המשפחה להתגורר באופקים ומשם לבאר שבע. הוריה של מרינה עבדו בעבודות מזדמנות וכדי שמרינה לא תשוטט ברחובות רשמו אותה לחוג ג'ודו. מגיל 12 מרינה התאמנה במועדון בבאר שבע והייתה חברת נבחרת ישראל בג'ודו, אלופת ישראל בנערות וסגנית אלופת ישראל בג'ודו בבוגרות. בשנת 2000 נפצעה מרינה באימון נבחרת במכון וינגייט ברצועה הצולבת ונאלצה להפסיק את הג'ודו התחרותי. לאחר ניתוחים ושיקום ארוך נרשמה מרינה למועדון הרמת משקולות כתחביב בזמן לימודיה לתואר הראשון בחינוך גופני. בשנת 2006 התחרתה מרינה לראשונה בתחרות ארצית בהרמת משקולות. בשנת 2007 מרינה ניצחה באליפות ישראל לראשונה ויצאה לתחרות בינלאומית בהרמת משקולות. באותה השנה מרינה הייתה האישה היחידה שייצגה את ישראל באליפות העולם שנערכה בתאילנד. בשנת 2008 זכתה במקום השני באליפות העולם לסטודנטים ובמקום ה-8 באליפות אירופה לבוגרות, אך לא הצליחה להשיג את הקריטריון האולימפי. מאז מרינה ממשיכה להתאמן ולייצג את ישראל בתחרויות בינלאומיות ונחשבת לספורטאית הוותיקה והמנוסה בענף בארץ. מרינה נשואה לאנטולי מושיק, מרים משקולות בעברו, והם הורים לדוד. מתגוררים בבאר שבע. מרינה בעלת תואר ראשון בחינוך גופני ותואר שני בניהול חינוכי, ומורה ומחנכת בתיכון עתיד באופקים. בנוסף מרינה מאמנת כושר בקבוצת הכדורגל הפועל. אורי טלשירו אלי שווידלר, אליפות ישראל בהרמת משקולות: סיפור האהבה של מרינה אוכמן ואנטולי מושיק, באתר הארץ, 28 בפברואר 2010 פרופיל, בפייסבוק פינת ספורט עם אוכמן, בערוץ 9 אורן אהרוני, נשיא אוקראינה ביקר באימון נבחרת ישראל בהרמת משקולות, באתר ynet, 16 ביולי 2019 איציק כלפי, ‏הכי רחוק מפולין: צפו במנודים של ב"ש באימון, באתר ONE‏, 27 ביוני 2019
פרס דוב הכסף

פרס דוב הכסף (בגרמנית: Silberner Bär; לשעבר פרס דוב הכסף של ברלין, Silberner Berliner Bär) הוא פרס שמוענק על ידי חבר השופטים של פסטיבל הסרטים הבינלאומי בברלין מאז 1956, בנוסף לפרס הראשי (דוב הזהב). פסל דוב הכסף נוצר בשנת 1932 על ידי הפסלת הגרמנייה רנה זינטניס בשם "הדוב הברלינאי". חבר השופטים מעניק את פרס דוב הכסף בשבע קטגוריות, שאחד מהם הוא "הפרס הגדול של חבר השופטים" (Großer Preis der Jury). הקטגוריות האחרות הן הבמאי הטוב ביותר, השחקנית הטובה ביותר, השחקן הטוב ביותר והתסריט הטוב ביותר. ניתן פרס נוסף על הישג אמנותי יוצא מן הכלל. חבר השופטים הבינלאומי לסרטים קצרים מעניק בנפרד את פרס דוב הכסף להפקה השנייה בטיבה בתחרות הסרטים הקצרים. בשנת 2010 זכה רומן פולנסקי בפרס על סרטו "סופר הצללים", אך נעדר מהטקס בשל שהותו במעצר בית. בפברואר 2020, הודיע פסטיבל ברלין כי לא יחלק באופן זמני את פרס דוב הכסף. זאת, לאחר שהתגלה כי הבמאי אלפרד באואר, שעל שמו נקרא הפרס, היה נאצי בדרגה בכירה שלקח חלק במערך התעמולה של יוזף גבלס. קטגוריות הזכייה הן: פרסי המוזיקה הטובה ביותר לקולנוע (גר') (2002–2007), הישג אמנותי מיוחד (1956–2007) והישג אישי מצטיין (1956–2005) הוחלפו בקטגוריית "ההישג האמונתי המצטיין". בשנת 1989 זכה הסרט "הקיץ של אביה" בפרס דוב הכסף בקטגוריית "ההישג האמנותי המצטיין". בשנת 2007, זכה יוסף סידר בפרס לבמאי הטוב ביותר על סרטו "בופור". בשנת 2010, זכה הסרט "הירידה", בבימוי שי מיז'ינסקי, בפרס דב הכסף על הסרט הקצר הטוב ביותר. ארכיון שנתי, באתר פסטיבל הקולנוע (בגרמנית) The woman behind the Bär, Exberliner, ‏2018 עכבר העיר, פסטיבל ברלין: פולנסקי זכה בדב הכסף אבל נותר במעצר, באתר הארץ, 20 בפברואר 2010 הגרדיאן ונירית אנדרמן, בוטל פרס דוב הכסף בפסטיבל ברלין. הבמאי שהיווה לו השראה נחשף כנאצי, באתר הארץ, 1 בפברואר 2020 עדנה פיינרו (ברלין), רונן טל, פרס "דב הכסף" ל"קיץ של אביה", חדשות, 22 בפברואר 1989 אסף אוני, פרס הבימוי בברלין ליוסף סידר, באתר הארץ, 17 בפברואר 2007 מתן אברמוביץ', עכבר העיר, הסרט הישראלי "הירידה" זכה בפרס דב הכסף בפסטיבל ברלין, באתר הארץ, 17 בפברואר 2010
הוא (בואי כלה)

"הוא (בואי כלה)" הוא פזמון שביצעו אחינועם ניני וגיל דור למילות השיר של לאה גולדברג "האוהבים על שפת הים". בשנת 1987 הוציא אריק איינשטיין את האלבום "על גבול האור" שכלל בין היתר שלושה שירים שהלחין מיקי גבריאלוב לשירי לאה גולדברג. אחד מהם היה "האוהבים על שפת הים", שכתבה בשנת 1955. שירה של גולדברג עוסק באהבה נכזבת. הוא כולל שני חלקים, תחת הכותרות "הוא" ולאחר מכן "היא", היוצרות דיאלוג בין גבר לאישה. החלק הראשון הולחן על ידי גבריאלוב ומספר שנים לאחר מכן על ידי ניני ודור. בחלק זה פונה אדם לאהובתו המרוחקת ממנו וקורא לה להצטרף אליו.. בחלק "היא" מסרבת הבחורה להעתר לבקשתו ועונה לו "לא אבוא". בשנת 1993 הוציאו אחינועם ניני וגיל דור אלבום הנושא את שמם. הם הלחינו וביצעו את החלק הראשון מתוך שירה של גולדברג. השיר הושמע רבות בחתונות לפני כניסת הכלה לחופה, אף שתוכנו הוא אהבה שנכשלה. במצעד הפזמונים העברי השנתי של רשת ג' לשנת תשנ"ג (1993) דורג השיר במקום ה-29. לדף השיר באתר הספרייה הלאומית מילות השיר "בואי כלה", באתר שירונט אחינועם ניני וגיל דור - הוא (בואי כלה), סרטון באתר יוטיוב (אורך: 4:39) שיר אחד 🎤 עיבוד טלוויזיוני להסכת | אחינועם ניני - בואי כלה, סרטון בערוץ "כאן 11 - תאגיד השידור הישראלי", באתר יוטיוב (אורך: 28:43) שיר אחד | אחינועם ניני - בואי כלה (שיר), סרטון בערוץ "כאן 11 - תאגיד השידור הישראלי", באתר יוטיוב (אורך: 03:05) איתמר זהר, למה דווקא שיר על פרידה נהפך ללהיט חתונות, באתר הארץ, 15 במאי 2017 לכי כלה: שירי חופה שהיו פעם להיט, וואלה! מזל-טוב, 2 ביוני 2015
נגה ד'אנג'לי

נגה ד'אנג'לי (נולדה ב-15 בספטמבר 1983) היא קומיקאית, סטנדאפיסטית ושחקנית ישראלית. ד'אנג'לי נולדה וגדלה בחיפה לאבא רואה חשבון ולאמא שעבדה כסטטיסטיקאית בחברת החשמל. היא ממוצא איטלקי ולה שתי אחיות. למדה בתיכון חוגים חוג תיאטרון. את שירותה בצה"ל עשתה בגדוד 51 בגולני כמש"קית חינוך. לאחר שחרורה עברה להתגורר באילת שם עבדה בצוות בידור במלון "המלך שלמה". בגיל 24 עברה ד'אנג'לי לתל אביב, והתחילה לימודי משחק בסל"ה - הסטודיו לאמנויות התיאטרון מיסודו של יורם לוינשטיין. במהלך לימודי המשחק גילתה את עולם הסטנדאפ, והחלה להופיע במועדונים ובבמות פתוחות, מה שהוביל את הקריירה שלה אל הבמה. שיחקה בהצגות כגון "חנוך לוין בצבעים", "הקומדיה הירושלמית", "החברות של זזה" ובסדרות טלוויזיה כמו "פלמ"ח", "השופטת ליטל", "הצחוקייה", "עד כאן!", "אבא משתדל", "הקלמרים" ועוד. ב-2008 השתתפה בסרט הטלוויזיה "פרשת רות" לצדה של לוסי דובינצ'יק. בשנים האחרונות ד'אנג'לי כותבת ורצה עם מופע הסטנדאפ שלה. כמו כן, היא יוצרת תוכן מקורי לרשת עם מיליוני צפיות ושיתופים. הגישה פינה בתוכנית "הבוקר עם טל ואביעד". הגישה גם פינה בתוכנית "נוסבאום וגולדשטיין", בערוץ 10. השתתפה וכתבה לסדרה "קומדי סנטרל סטיישן" המשודרת בהוט קומדי סנטרל השתתפה בסדרה "מחנה אבא". "קומדי סטאר" רשת 13 "יומני היקר" בכאן 11 "מועדון סטנדאפ" בכאן 11 היא מתארחת כמגישה בתוכנית "הפסקת צהריים" בגלי צה״ל עם הדר לוי וקובי אריאלי נשואה לאורי ולה שני בנים ובת. מתגוררת בתל אביב. אתר האינטרנט הרשמי של נגה ד'אנג'לי נגה ד'אנג'לי, ברשת החברתית פייסבוק נגה ד'אנג'לי, ברשת החברתית אינסטגרם נגה ד'אנג'לי, סרטונים בערוץ היוטיוב נגה ד'אנג'לי, במיזם "אישים" לתיעוד היצירה הישראלית נגה ד'אנג'לי, במסד הנתונים הקולנועיים IMDb (באנגלית) גלית עדות, ‏תהיו שקטים ותצחקו": נגה ד'אנג'לי על ההארד קור של החיים, באתר מעריב אונליין, 20 בדצמבר 2016
גבריאלה פאפאדאקיס

גבריאלה פאפאדאקיס (בצרפתית: Gabriella Papadakis; נולדה ב-10 במאי 1995) היא מחליקה אמנותית צרפתייה, האלופה האולימפית (בייג'ינג 2022), סגנית אלופה אולימפית (פיונגצ'אנג 2018), 5 פעמים אלופת עולם (שנגחאי 2015, בוסטון 2016, מילאנו 2018, סאיטאמה 2019 ומונפלייה 2022), 5 פעמים ברציפות אלופת אירופה (2015–2019) ו-6 פעמים אלופת צרפת (2015–2020) בהחלקה אמנותית על קרח ריקוד זוגות ביחד עם גיום סיזרון. הצמד סיזרון פאפאדאקיס שיפר את שיא העולם 28 פעמים, שיא של כל הזמנים, מאז שיטת הניקוד החדשה (2004). פאפאדאקיס נולדה וגדלה בקלרמון-פראן, אוברן. אמה, קתרין פאפאדאקיס היא מאמנת החלקה אמנותית על הקרח ואביה, עמנואל, יליד קורידליס(אנ'), יוון בן למשפחה מכרתים, בעלים של משאית אוכל באוסטין, טקסס. היא התאמנה בהחלקה אמנותית על הקרח במועדון שבעיר שבה גדלה. בגיל 9 אמה המליצה לה לרקוד עם גיום סיזרון. בשנת 2014 היא עברה עם סיזרון למונטריאול קנדה על מנת להתאמן עם מאמנם רומה הגנואור. באליפות צרפת שנערכה בשנת 2014 סיזרון ופאפאדאקיס דורגו במקום שני בתחרות ריקוד זוגות. באליפות אירופה הראשונה שבה הם השתתפו שנערכה בבודפשט בינואר אותה שנה הם סיימו במקום 15 ובאליפות העולם שנערכה בסאיטמה, יפן במרץ אותה שנה הם סיימו במקום 13. באליפות אירופה שנערכה בסטוקהולם בינואר 2015 הם זכו במדליית זהב בריקוד זוגות. באליפות העולם שנערכה בשנגחאי במרץ הם זכו במדליית זהב, לפני מדיסון צ'וק ואוואן בייטס מארצות הברית וקייטלין וויבר ואנדרו פוג'ה מקנדה. באליפות אירופה שנערכה בברטיסלבה בינואר 2016 הם זכו בפעם השנייה ברציפות במדליית זהב. באליפות העולם שנערכה בבוסטון במרץ הם זכו בפעם השנייה ברציפות במדליית זהב, לפני מאיה ואלכס שיבוטני ומדיסון צ'וק ואוואן בייטס, שני הזוגות מארצות הברית. באליפות אירופה שנערכה באוסטרבה בינואר 2017 הם זכו בפעם השלישית ברציפות במדליית זהב. באליפות העולם שנערכה בהלסינקי במרץ הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני. באליפות אירופה שנערכה במוסקבה בינואר 2018 הם זכו בפעם הרביעית ברציפות במדליית זהב. באולימפיאדת פיונגצ'אנג (2018) שנערכה בפברואר הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני. במהלך ביצוע התרגיל הקצר נחשפה הפיטמה של פאפאדאקיס בטעות והם קיבלו הפחתה בניקוד שדירג אותם במקום השני. בתרגיל החופשי והארוך הם סיימו ראשונים אך בסיכום הכללי דורגו במקום השני. באליפות העולם שנערכה במילאנו במרץ הם זכו בפעם השלישית במדליית זהב, לפני מדיסון האבל וזכארי דונהיו מארצות הברית וקייטלין וויבר ואנדרו פוג'ה מקנדה. באליפות אירופה שנערכה במינסק בינואר 2019 הם זכו בפעם החמישית ברציפות במדליית זהב. באליפות העולם שנערכה בסאיטאמה במרץ הם זכו בפעם הרביעית במדליית זהב, לפני ויקטוריה סיניצינה וניקיטה קצלפוב מרוסיה ומדיסון האבל וזכארי דונהיו מארצות הברית. באליפות אירופה שנערכה בגראץ בינואר 2020 הם זכו במדליית כסף בפער קטנטן של 0.19 נקודות, אחרי ויקטוריה סיניצינה וניקיטה קצלפוב. אליפות העולם שהייתה אמורה להיערך במונטריאול בוטלה בשל מגפת הקורונה. מדיה וקבצים בנושא גבריאלה פאפאדאקיס בוויקישיתוף גבריאלה פאפאדאקיס, ברשת החברתית אקס (טוויטר) גבריאלה פאפאדאקיס, ברשת החברתית אינסטגרם גבריאלה פאפאדאקיס, באתר הוועד האולימפי הבין-לאומי גבריאלה פאפאדאקיס, באתר olympedia.org
תשוקה (סרט)

תשוקה (באנגלית: Desire) הוא סרט קומדיה רומנטית אמריקאי בבימויו של פרנק בורזייגי עם גרי קופר ומרלן דיטריך בתפקידים הראשיים. התסריט מבוסס על המחזה הגרמני "Die Schönen Tage von Aranjuez" של הנס סקלי ורוברט סטמלה (1933). מדלן דה בופרה (מרלן דיטריך) היא נוכלת שמגיעה לחנות תכשיטים יקרים בפריז. היא מציגה את עצמה לפני בעל החנות, אריסטיד דובאל (ארנסט קוסארט) כאשתו של הרופא המפורסם ד"ר פוקה (אלן מובריי) ומבקשת לרכוש שרשרת פנינים ב-2.5 מיליון פרנק. לאחר מכן היא נפגשת עם הרופא ומציגה עצמה כאשתו של דובאל שסובל לדעתה מבעיות נפשיות ומפזר כספים. כשמגיע דובאל למרפאתו של הרופא היא לוקחת ממנו את השרשרת ושולחת אותו לקבל את ההמחאה מהרופא. עד שמתברר להם שהיא הונתה אתם היא כבר במכוניתה לעבר ספרד. בדרך היא נפגשת בטום ברדלי (גרי קופר), אמריקאי מדטרויט העובד כמהנדס מכונות בפריז ויוצא לחופשה בספרד באישור הבוס שלו ד"ר גיבסון (ויליאם פראולי) שמצייד אותו במכונית החברה עם שלטי פרסומת של החברה. כאשר הוא עומד ליד מכוניתו כדי לצלם היא עוברת שם במהירות ומתיזה עליו בוץ. בתחנת הגבול היא מגניבה את השרשרת לז'קט של טום ללא ידיעתו. לאחר מכן היא מביימת תקלה במכוניתה, ומצטרפת לטום בדרך לסן סבסטיאן. טום מחליף ז'קט והיא מנצלת את הרגע, גונבת את מכוניתו ומביימת תאונה. היא מגיעה למלון ונפגשת עם המפעיל שלה "הדוד" קרלוס (ג'ון האלידיי). בעזרת קצין משטרה (אקים טמירוף) מצליח טום להגיע למלון. קרלוס ומדלן מתנצלים ורוצים לפצות אותו על המכונית. קרלוס מנצל "טריק" של קוסם ומגלה את השרשרת היקרה בז'קט של טום. הוא לוחץ על מדלן לעזוב את טום ורוצה להמשיך למדריד, למכור שם את השרשרת. בינתיים מתפתח רומן אהבה ותשוקה בין מדלן וטום. קרלוס מביא את "הדודה" אולגה (צפי טיבורי) מהכנופיה אך גם היא לא מצליחה לשכנע את מדלן לעזוב את טום. לבסוף מתוודה מדלן לפני טום על עברה אבל זה לא משנה את רגשותיו כלפיה. הם לוקחים בכוח את השרשרת מקרלוס, חוזרים לפריז, מחזירים את השרשרת לדובאל ומתנצלים בפניו ובפני ד"ר פוקה. בסוף סרט הם נישאיםם בפריז כאשר דובל וד"ר פוקה משמשים כעדים. מדיה וקבצים בנושא תשוקה בוויקישיתוף "תשוקה", במסד הנתונים הקולנועיים IMDb (באנגלית) "תשוקה", באתר AllMovie (באנגלית) "תשוקה", באתר Rotten Tomatoes (באנגלית) "תשוקה", במסד הנתונים הקולנועיים KinoPoisk (ברוסית) קדימון לתשוקה (סרט), באתר יוטיוב
מתי תינשאי?

מתי תינשאי? (בצרפתית: Quand te maries-tu, ובטהיטית: Nafea faa ipoipo) הוא ציור בצבעי שמן של הצייר הצרפתי פול גוגן משנת 1892. הציור היה שמור בהלוואה במוזיאון קאנסט בבזל למשך כחצי מאה. בפברואר 2015, משפחתו של רודולוף שטאקלין מכרה את הציור לאל-מיאסה בנת חמד בן ח'ליפה אאל ת'אני תמורת 210 מיליון דולר, מה שהפך את היצירה לאחת היקרות ביותר שנמכרו אי פעם. הציור הוצג בתצוגה פומבית ברייהן עד יוני 2015. גוגן נסע לטהיטי לראשונה ב-1891. הוא קיווה למצוא גן עדן שבו הוא יוכל לצייר אומנות פרימיטיבית, וזאת בניגוד לצרפת ששם נדחו יצירות מסגנון הפרימיטיביזם. בהגיעו לטהיטי הוא גילה כי המקום אינו כפי שציפה; האי עבר תהליכי קולוניאליזם במאה ה-18 וכשני שלישים מהילידים נפטרו ממחלות שהביאו עימם האירופאים בעת יישוב האי. למעשה, בשלב שבו גוגן הגיע לאי כבר רוב התרבות הפרימיטיבית נעלמה. למרות זאת, הצייר צייר את הנשים הילידות בעירום, בלבוש מסורתי ובלבוש מערבי כפי שניתן אצל הנערה שנמצאת מאחור ביצירה. השטח שעליו יושבות הנערות הוא בצבע צהוב, ירוק וכחול. הנערה שנמצאת מלפנים יושבת בדיוק בין החלק הצהוב לחלק הירוק של הדשא. הנערה עונדת פרח מסוג טיארה על ראשה, המסמן שהיא מחפשת חתן. מאחוריה יושבת בזקיפות נערה נוספת הלבושה בבגדים מערביים. תנוחתה של הנערה השנייה דומה לתנוחת מודרה הבודהיסטית, המסמלת אות אזהרה. פניה של הנערה השנייה נמצאים במרכז הציור, ושמלתה הורודה שונה מהצבעים הסובבים אותה, באופן המדגיש את הניגוד בין הילידים לבין המתיישבים המערביים. גוגן חתם את שם היצירה בטהיטית והוא נהג לעשות זאת באותה תקופה על אף שהידע שלו בשפה היה מוגבל. ההיסטוריונית ננסי מת'יוס אמרה כי גוגן בחר במודע להציג את תושבי האי טהיטי כעסוקים רק בשירה ובאהבה, וזאת כדי לעורר עניין בפעילותו. הוא ידע למעשה כי האי עבר תהליכי מודרניזציה. היצירות של גוגן מטהיטי התקבלו באדישות בצרפת ולא זכו להתעניינות רבה. מכירות הציורים היקרות ביותר פוסט-אימפרסיוניזם מדיה וקבצים בנושא מתי תינשאי? בוויקישיתוף "Gauguin painting breaks sale record at nearly $300m", BBC (באנגלית) "Paul Gauguin at Fondation Beyeler", huffingtonpost.com (באנגלית) "Nafea fas ipoipo (When will you marry) by Paul Gauguin", galleryIntell (באנגלית) "You May Be Infected Already", thestranger.com (באנגלית) Field pp. 132-41 Stuckey pp. 263-64 "The Pursuit of Spiritual Wisdom: The Thought and Art of Vincent van Gogh and Paul Gauguin", Google Books (באנגלית) "Paul Gauguin's When Will You Marry? becomes most expensive artwork ever", The Guardian (באנגלית)
רוברט ספיר

רוברט מ. ספיר (באנגלית: Robert M. Speer;‏ נולד ב-10 בפברואר 1956) הוא איש ממשל אמריקאי, שכיהן כמזכיר הצבא בפועל של ארצות הברית מינואר ועד אוגוסט 2017. רוברט ספיר נולד בבסיס הצבאי פורט אורד שבקליפורניה. אביו היה איש צבא ועקב כך ילדותו עברה עליו במקומות שונים ברחבי ארצות הברית. הוא למד לתואר ראשון בחשבונאות באוניברסיטת נוטרדאם, לתואר שני במערכות מידע באוניברסיטת אינדיאנה ולתואר שני במשאבים לאומיים אסטרטגיים בקולג' התעשייתי של הכוחות המזוינים של האוניברסיטה לביטחון לאומי. הוא התגייס לצבא ארצות הברית לאחר שהוכשר ב"גיס אימון קציני המילואים" (ROTC). ספיר שירת 28 שנים בצבא ושימש בתפקיד מפקד גדוד בדיוויזיה המוטסת ה-82 וכקצין מטה בדרג מפקד בריגדה. ב-2004, לאחר תום שירותו, מונה ספיר לנהל את השליטה הפיננסית לתקציב של 18.6 מיליארד דולר שנועדו למיזמי שיקום בעיראק. לאחר מכן הוא שימש כמנהל ברשת החברות PricewaterhouseCoopers, שם הוא הוביל את העסקים הביטחוניים שלהם. באוקטובר 2009 הוא מונה כסגן הראשי לעוזר למזכיר הצבא לניהול פיננסי ובקרה ובדצמבר 2014 הוא מונה כעוזר למזכיר הצבא לניהול פיננסי ובקרה. בינואר 2017 נמנה ספיר על ששת בכירי הפנטגון היחידים שהתבקשו להישאר בתקופת המעבר לממשלו של הנשיא דונלד טראמפ. בפברואר 2017, באומרו שקיים כבר מידע מספק, הכריז ספיר שחיל ההנדסה של צבא ארצות הברית יקבל את הקמת צינור הנפט של דקוטה שיעבור מתחת לאגם אווהי. הצינור, שחוצה את נהר מיזורי, יעבור ליד שמורת אינדיאנים והתקיימו כנגד בנייתו פעולות מחאה של שבט הסו ושבטים אחרים וכן של פעילי סביבה וקבוצות אזרחיות. במהלך שלבי התכנון של המיזם, נתיב החצייה המוצע של הצינור הוסט מהנתיב העובר מצפון לביסמרק, דקוטה הצפונית בשל מחאות תושבי העיר. נציגי החבר שבונה את הצינור טענו שהוא בטיחותי. בהצהרתו אמר ספיר, "השלמנו את כל המשימות שפורטו במזכר של הנשיא מיום 24 בינואר 2017". מדיה וקבצים בנושא רוברט ספיר בוויקישיתוף Joe Gould, Interview: Robert Speer, defensenews, April 14, 2015 Robert M. Speer, defense.gov. Barbara Starr, 6 Pentagon officials to stay on at start of Trump administration, CNN, January 19, 2017. "US Army Corps of Engineers to grant easement for Dakota Access Pipeline", FoxNews.com including AP contribution, February 7, 2017. KIM LACAPRIA, DAPL Routed Through Standing Rock After Bismarck Residents Said No?, snopes.com, 30 NOVEMBER 2016
מכביית החורף הראשונה

מכביית החורף הראשונה נערכה בזאקופנה, פולין בין ה-2 ל-5 בפברואר 1933. היא התקיימה בחורף של אחרי המכביה הראשונה שנערכה במרץ 1932. לאחר הצלחת המכביה הראשונה שנערכה בישראל ב-1932, חלה עלייה בהתעניינות בספורט חורף בקרב תושבי אירופה, ויהודי אירופה בפרט. מרכז תנועת מכבי בפולין מונה לארגון אירוע משחקי החורף של המכביה בפולין עצמה. נכון לשנת 1930 הייתה תנועת מכבי בפולין חזקה מאוד ובעלת השפעה רבה על התנועה העולמית של מכבי, ומנתה 30 אלף ספורטאים יהודים חברים בה. באופן מקרי, נפתחה מכביה זו יומיים בלבד אחרי שאדולף היטלר מונה לקנצלר בגרמניה (ב-30 בינואר 1933). המכביה נתקלה בהתנגדות רבה מצד האוכלוסייה המקומית, ובעיתון המרכזי של ורשה ה"Gazeta Warszawska" פורסמו כתבות הקראו לצעירים פולנים להפריע למהלך המכביה, על מנת למנוע את התפשטות היהדות והשתלטותה על משחקי ספורט החורף, לטענתם. טקס הפתיחה נערך בפולין, במתחם סקי בשם וילקה קרוקייב הנמצא בעיר זאקופנה, ב-2 בפברואר 1933. הלורד מלצ'ט שהיה נשיא תנועת מכבי העולמית, לא השתתף בטקס, ושלח את ברכתו והתנצלותו שלא יכל להופיע לאירוע וכמחווה - פסל גדול המתאר את רדיפת היהודים והתנגדות לאנטישמיות לאורך הדורות. במכביית החורף הראשונה השתתפו כ-400 ספורטאים, 150 מפולין, ועוד 250 (ללא משלחת מארץ ישראל) מ-9 מדינות אירופאיות אחרות: אוסטריה אוסטריה ממלכת איטליה איטליה רפובליקת ויימאר גרמניה דנציג דנציג ממלכת יוגוסלביה יוגוסלביה נורווגיה נורווגיה הרפובליקה הפולנית השנייה פולין צ'כוסלובקיה צ'כוסלובקיה ממלכת רומניה רומניה - פולין פולין אוסטריה – מקס, קטנר, פלוס, ויטמן, דונאת', פלצנמן, שפירא, רוזנפלד, גרינבאום, פרגר הרפובליקה הפולנית השנייה – רסנר, טננבאום, רוזנר, ברונק, שלף, צנזור, ברגמן, ברנר, בורטמן, פינללשטיין, גליצנשטיין ממלכת רומניה – טרייסר, ווגל, רוף, פרישלנדר, שולר, פלימנגר, פרסר, פלר, גסטר, בוכבינדר לא נערכו תחרויות בשל גשם מתמשך והפשרה של קרח. לא נערכו תחרויות בשל גשם מתמשך והפשרה של קרח. תחרויות הסקי הושפעו מאוד ממזג האוויר הסוער. מפולת שלגים הרסה את גבעת הקפיצה, ולכן תחרות קפיצות סקי בוטלה. 8 ק"מ ריצה אנקל (הרפובליקה הפולנית השנייה פולין) בלאו (צ'כוסלובקיה צ'כוסלובקיה) רייגלהופט (אוסטריה אוסטריה) 3x5 ק"מ שליחות הרפובליקה הפולנית השנייה פולין צ'כוסלובקיה צ'כוסלובקיה אוסטריה אוסטריה גלישה במורד (2 ק"מ) 1. שוורצשטיין (אוסטריה אוסטריה) 2. לוי (אוסטריה אוסטריה) 25 ק"מ סקי למרחקים (קרוס-קאונטרי) וורנהאופט (הרפובליקה הפולנית השנייה פולין) 2:08:49 ד"ר ורצל (צ'כוסלובקיה צ'כוסלובקיה) 2:13:50 קלפוס (פולין פולין) 25 ק"מ סקי למרחקים קבוצת גיל ב' א.פ. טאוסינג (צ'כוסלובקיה צ'כוסלובקיה) 3:15:08 וורגן (נורווגיה נורווגיה) 3:16:22 פאפנר (הרפובליקה הפולנית השנייה פולין) 5x10 ק"מ שליחים הרפובליקה הפולנית השנייה פולין אוסטריה אוסטריה אוסטריה אוסטריה גלישה במורד (2 ק"מ) מיקנברון (הרפובליקה הפולנית השנייה פולין), עלי שפירא (אוסטריה אוסטריה) גרינברג (אוסטריה אוסטריה) רוביצ'ק (אוסטריה אוסטריה) יהודים וספורט יהודים במשחקים האולימפיים מדיה וקבצים בנושא מכביית החורף הראשונה בוויקישיתוף Maccabiah Games before World War II (באנגלית) המכביות בפולין כתבה בפולנית באתר rzeczpospolita
ג'ייסון סמית'

ג'ייסון ויקטור סמית' (באנגלית: Jason Victor Smith; נולד ב-2 במרץ 1986) הוא כדורסלן אמריקאי, המשחק בעמדות הפאוור פורוורד והסנטר. ממוצעיו הכוללים לאורך 11 עונותיו בליגת ה-NBA הם 6.1 נקודות ו-3.4 ריבאונדים למשחק. סמית' נולד בעיר גרילי שבקולורדו, ובשנת 2004 החל ללמוד באוניברסיטת המדינה של קולורדו. ב-3 עונותיו בקבוצת הכדורסל של האוניברסיטה העמיד ממוצעים של 14.7 נקודות, 7.9 ריבאונדים, 2.0 אסיסטים ו-1.7 חסימות למשחק, אך באף אחת מהעונות לא העפילה הקבוצה לטורניר אליפות המכללות. בדראפט ה-NBA‏ 2007 נבחר סמית' בבחירה ה-20 על ידי מיאמי היט, ומיד הועבר בטרייד לפילדלפיה 76' בתמורה לדקוואן קוק ובחירת דראפט עתידית. בעונת הרוקי שלו קלע סמית' 4.5 נקודות בממוצע למשחק, כשחקן ספסל. בקיץ 2008 סבל מקרע ברצועה הצולבת הקדמית, בגינו נאלץ להחמיץ את כל עונת 2008/2009. בספטמבר 2010 הועבר עם וילי גרין בטרייד לניו אורלינס הורנטס, בתמורה לדריוס סונגאילה וקרייג בראקינס. לאורך עונת 2011/2012 פתח בכמחצית ממשחקי קבוצתו, וקבע שיא קריירה של 9.9 נקודות בממוצע למשחק. ב-7 באפריל 2012 קלע סמית' שיא קריירה למשחק של 26 נקודות, בניצחון קבוצתו מול מינסוטה טימברוולבס. בשתי העונות הבאות המשיך להציג יכולת טובה, עם 8.8 נקודות למשחק, אולם שותף ב-82 משחקים בסך הכול (מתוך 164) בשל פציעות בעצם השכם ובברך. לקראת עונת 2014/2015 חתם על חוזה בניו יורק ניקס, ולאורך עונתו היחידה בקבוצה שותף בכל המשחקים וקלע 8.0 נקודות בממוצע למשחק. ביולי 2015 חתם על חוזה לעונה אחת באורלנדו מג'יק. ביולי 2016 חתם על חוזה ל-3 עונות בוושינגטון ויזארדס, בסך כ-16 מיליון דולר. בעונת 2016/2017 העפיל עם הוויזארדס לחצי גמר האזור המזרחי, לראשונה בקריירה, כמחליפם מהספסל של מרצ'ין גורטאט ומרקיף מוריס. בעונה העוקבת שותף ב-33 משחקים בלבד, על אף שהיה כשיר לשחק. בעונת 2018/2019 שיחק לתקופות קצרות עבור הוויזארדס (12 משחקים), מילווקי באקס (6 משחקים) וניו אורלינס (שני משחקים), בטרם שוחרר מהפליקנס במרץ 2019. מדיה וקבצים בנושא ג'ייסון סמית' בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות הקריירה של סמית' ב-NBA, באתר basketball-reference.com סטטיסטיקות המכללות של סמית', באתר sports-reference.com רשימת הנבחרים בדראפט 2007, באתר basketball-reference.com סמית' נבחר על ידי מיאמי ומועבר לפילדלפיה, באתר denverpost.com,‏ 28 ביוני 2007 סמית' סובל מקרע ב-ACL, באתר ESPN,‏ 8 באוגוסט 2008 סמית' וגרין נשלחים בטרייד לניו אורלינס, באתר ESPN,‏ 23 בספטמבר 2010 סטטיסטיקות המשחק בין ניו אורלינס למינסוטה, באתר basketball-reference.com סמית' סיכם על חוזה בניו יורק, באתר ESPN,‏ 16 ביולי 2014 סמית' סיכם על חוזה באורלנדו, באתר ESPN,‏ 7 ביולי 2015 סמית' סיכם על חוזה בוושינגטון, באתר וושינגטון פוסט, 5 ביולי 2016 ניו אורלינס משחררת את סמית' ומחתימה את ווד, באתר הקבוצה, 20 במרץ 2019